Foto’s: Ongewone ‘troeteldier’ ná reddingspogingNoah en Penguin Foto: Cameron Bloom ŉ Ekster genaamd Penguin, wat deur ŉ jong gesin in Newport in Australië gered en versorg is, kom kuier nou gereeld by die Bloom-gesin. Penguin kom soek selfs skuiling wanneer dit reën. Noah, nou 11 jaar oud, het Penguin in 2013 op die grond naby die biblioteek gevind. Noah en sy ouers, Cameron en Sam, en die ander twee kinders Reuben (13) en Oli (9), het die voëltjie versorg totdat sy sterk genoeg was om weer te kon vlieg, maar sy keer kort-kort terug. Die ekster wag in die oggende totdat die gesin weg is voordat sy wegvlieg, en kom groet die kinders wanneer hulle terugkom van die skool af. “Dis soos ŉ hond wat stertswaaiend sit en wag – sy sit in die boom en klap haar vlerke wanneer sy opgewonde is,” het Noah se pa aan ABC News gesê. Penguin het selfs haar eie Instagram-rekening. Lees ook: ABC News en Daily Mail